El Limonas (Venesuela)
El Limonas (isp. El Limón) – miestas šiaurės Venesueloje, Aragvoje, Marakajaus aglomeracijoje, į šiaurės vakarus nuo Marakajaus, Pakrantės Kordiljeros papėdėje, prie Limono upės. Pro miestą eina Marakajaus–Indepedensijos kelias (prie jūros). Tekstilės, maisto pramonė. Vystomi amatai, ekoturizmas (Henri Pittier nacionalinis parkas). Yra bažnyčia, kelios vilos, akveduko liekanos, bokštas. Veikia Venesuelos centrinio universiteto filialas.